rejauldu/bengali-wikipedia huggingface dataset:
{{তথ্যছক সংবাদপত্র | logo = Toronto-Star-Logo.svg | image = টরন্টো স্টার প্রচ্ছদ.jpg | caption = টরন্টো স্টার প্রচ্ছদ ২৩ জানু ২০১৩ | type = 	দৈনিক সংবাদপত্র | format = ব্রডশীট | owners = টরন্টো স্টার নিউজপেপারস লিমিটেড (টরস্টার এর সহযোগী প্রতিষ্ঠান) | publisher = জর্ডান বিটোভ | editor = অ্যান মেরি ওয়েন্স | foundation =  (ইভেনিং স্টার" হিসাবে) | political = সামাজিক উদারতাবাদ  | ceased publication =  | headquarters = ১ ইয়ং স্ট্রিটটরন্টো, অন্টারিও এম৫ই ১ই৬ | circulation = ১৯৩,০৫০ সাপ্তাহিক দিনে ২৯০,১৫৩ শনিবার  ১৮৫,১৫৯ রবিবার ২০১৮  Numbers are based on the total circulation (print plus digital editions). | ISSN = 0319-0781 | oclc = 137342540 | website = | }}টরন্টো স্টার হল একটি কানাডীয় ইংরেজি ভাষার ব্রডশীট দৈনিক সংবাদপত্র। সংবাদপত্রটি প্রচলন অনুসারে দেশের বৃহত্তম দৈনিক সংবাদপত্র। এটি টরন্টো স্টার নিউজপেপারস লিমিটেডের মালিকানাধীন, টরস্টার কর্পোরেশনের একটি সহযোগী প্রতিষ্ঠান এবং টরস্টারের ডেইলি নিউজ ব্র্যান্ডস বিভাগের অংশ।  টরন্টোর হারবারফ্রন্ট পাড়ায় ওয়ান ইয়ং স্ট্রিটে সংবাদপত্রের অফিস অবস্থিত।  পত্রিকাটি ১৮৯২ সালে ইভিনিং স্টার হিসাবে প্রতিষ্ঠিত হয়েছিল এবং পরবর্তীতে জোসেফ ই. অ্যাটকিনসনের অধীনে ১৯০০ সালে টরন্টো ডেইলি স্টার নামকরণ করা হয়েছিল। কাগজটির সম্পাদকীয় অবস্থান গঠনে অ্যাটকিনসনের একটি বড় প্রভাব ছিল, কাগজটি ১৯৪৮ সালে তার মৃত্যুর আগ পর্যন্ত  তার মূল্যবোধকে প্রতিফলিত করেছিল। ১৯৭১ সালে কাগজটির নামকরণ করা হয় টরন্টো স্টার। পত্রিকাটি ১৯৭৩ সালে একটি রবিবারের সংস্করণ চালু করেছিল।   ইতিহাস    তথ্যসূত্র      বহিঃসংযোগ      Toronto Star – The Canadian Encyclopedia Toronto Star – Encyclopædia Britannica''  Toronto Star photograph archive – Toronto Public Library  বিষয়শ্রেণী:১৮৯২-এ প্রতিষ্ঠিত প্রকাশনা বিষয়শ্রেণী:টরন্টোর সংবাদপত্র বিষয়শ্রেণী:অন্টারিওর দৈনিক সংবাদপত্র বিষয়শ্রেণী:টরন্টো স্টার বিষয়শ্রেণী:টরস্টার পাবলিকেশন্স
হেপ্টোজ হলো সাতটি কার্বন পরমাণু বিশিষ্ট একটি মনোস্যাকারাইড।  এদের এক নম্বর কার্বনে কার্যকরী মূলক হিসেবে অ্যালডিহাইড (অ্যালডোহেপ্টোজ) অথবা ২,৩ ও ৪ নম্বর কার্বনে একটি কিটোন (কিটোহেপ্টোজ) মূলক থাকতে পারে। কিটোহেপ্টোজে ৪টি কাইরাল কেন্দ্র থাকে, যেখানে অ্যালডোহেপ্টোজে কাইরাল কেন্দ্রের সংখ্যা পাঁচটি।   উদাহরণ  thumb|upright=1.5|ডিগ্যালাকটোহেপ্টুলোজ  প্রকৃতিতে সাত কার্বনবিশিষ্ট শর্করা খুব কম দেখা যায়। এর মধ্যে অন্যতম হলো :  সেডোহেপ্টুলোজ বা ড-অ্যাল্ট্রো-হেপ্টুলোজ (কিটোজ শর্করা), কেলভিন চক্র ও লিপিড এ-র জৈব সংশ্লেষণে মাধ্যমিক যৌগ হিসেবে উৎপন্ন হয়।  ম্যানোহেপ্টুলোজ (কিটোজ শর্করা), অ্যাভোকাডোতে পাওয়া যায়  এল-গ্লিসারো-ডি-ম্যানো-হেপ্টোজ (অ্যালডোজ শর্করা), লিপিড এ সংশ্লেষণের মাধ্যমিক-পরবর্তী যৌগ।   তথ্যসূত্র   হেপ্টোজ বিষয়শ্রেণী:শর্করা
This page should not be transcluded!<noinclude>{{DISPLAYTITLE:}}   35px|link=https://www.facebook.com/WikiSWASTHA/</div> <div style="position:relative; top:-3.6em;>  </noinclude><noinclude>  বিশদ  সম্প্রতি ব্রিটিশ মেডিক্যাল জার্নাল, আত্মহত্যা তথা আত্মহত্যা সম্পর্কিত বিভিন্ন মিডিয়া ও অন্যান্য জায়গায় সংবাদ প্রতিবেদন নিয়ে একটি রিভিউ পেশ করে যেখানে একটি অস্বাভাবিক বিষয় ফুটে আসে যে জনপ্রিয় লোকজন, যেমন সিনেতারকা ইত্যাদিদের আত্মহত্যাকে ঘিরে প্রতিবেদন লেখালেখি আত্মহত্যার হারকে ৮-১৮% পর্যন্ত ঘটনার ঠিক পরবর্তী ১-২ মাসে বাড়িয়ে দেয়। জর্নাল থেকে আরো জানা যায় যে আত্মহত্যাটির খুঁটিনাটির উল্লেখ, তা একই পদ্ধতিতে আত্মহত্যার করার ঝুঁকিতে প্রায় ১৮-৪৪% বৃদ্ধি আনে। এর উদাহরণ ভারতেও আছে - সম্প্রতি জনপ্রিয় চলচ্চিত্র সুশান্ত সিংহ রাজপুতের আত্মহত্যার পর থেকে মোট তিনজন তার অনুগামীরা একই পদ্ধতিতেই আত্মঘাতী হয়।ব্রিস্টল বিশ্ববিদ্যালয়ের একটি প্রেস বিজ্ঞপ্তি এও জানায় যে প্রযুক্তির যুগে কারুর আত্মহত্যা সম্পর্কে যে কেউ সংবাদ মাধ্যমে পড়তে পারেন ও আত্মহত্যাতির পদ্ধতির ব্যাপারে বিশদ জানতে পারেন এবং  পরবর্তিতে সেই পদ্ধতি ইন্টারনেটে বিভিন্ন সাইট থেকে শিখতেও পারেন । আত্মঘাতী আচরণে মিডিয়ার যে ভূমিকা পালন করে তা বেশ আশঙ্কাপূর্ণ একটি বিষয়।  300px|thumb| এটি আমাদের সামনে আরো একটি গুরুত্বপূর্ণ বিষয় তুলে ধরছে - মানসিক স্বাস্থ্য। মানসিক স্বাস্থ্য একটি অত্যন্ত তাৎপর্যপূর্ণ প্রসঙ্গ যেটি নিয়ে সমাজে প্রায়শই একটি পর্যাপ্ত আলোচনার অভাব এবং উদাসীনতা দেখা যায়। thumb|Wikipedia SWASTHA Team যেহেতু বাংলা উইকিপিডিয়া দুই বাংলার বিপুলসংখ্যক বাঙালির কাছেই এখন সহজলভ্য, সেহেতু উইকিপ্রকল্প স্বাস্থ্য বাংলা ভাষায় মানসিক স্বাস্থ্য, মানসিক সুস্থতা, মানসিক অবসাদ ইত্যাদি বিষয়গুলিকে নিয়ে ইংরেজি উইকিপিডিয়া হইতে বাংলাতে তথা অন্যান্য বিভিন্ন যাচাইকৃত সূত্র থেকে তথ্য যোগাড় করে নিবন্ধ সৃষ্টি করার কথা ভেবেছে। এই বিষয়টি সম্পর্কে সকল উইকিপিডিয়ানদের সক্রিয়ভাবে নিবন্ধ তৈরী, সম্প্রসারণ করতে আহ্বান জানাচ্ছে। এই অত্যন্ত গুরুত্বপূর্ণ চিকিত্সাবিদ্যাবিষয়ক বিষয়টি নিয়ে একটি এডিটাথন অনুষ্ঠিত করা গেলে বাংলা উইকিপিডিয়ায় নিঃসন্দেহে তথ্য বাড়বে, যা নিশ্চই প্রত্যাশিত।  কীভাবে অবদান রাখা যেতে পারে মানসিক স্বাস্থ্য/ সম্পর্কিত যেকোনো নিবন্ধেরই যা বর্তমানে বাংলা উইকিপিডিয়ায় নেই, সেগুলি ইংরেজি উইকি থেকে অনুবাদ কার যেতে পারে। নিম্নে কয়েকটি নিবন্ধ রয়েছে:   Mental health during the COVID-19 pandemic  Mental Health  Depression (mood)  তথ্যসূত্র
আহমাদ ইবনে আবদুল মুতালিব ইবনে হাসান ইবনে আবি নুমায়ি (    ) মক্কার আমির এবং হেজাজের শাসক ছিলেন। তিনি ১৬২৮ থেকে ১৬২৯ সাল পর্যন্ত এ দায়িত্ব পালন করেন।   ইয়েমেনের গভর্নর কুরজি আহমদ পাশা তাকে ১০৩৭ হিজরির সফরের শেষের দিকে (নভেম্বর ১৬২৭) জেদ্দায় আমির ঘোষণা করেন। শরীফ মুহসিন ইবনে হুসাইনের সাথে বিরোধের পর ইয়েমেনের গভর্নর কুরজি আহমদ পাশা এ সিদ্ধান্ত নেন।    মুহসিন আত্মসমর্পণের পর, আহমদ ১০৩৭ হিজরির ১৭ রমজান (২১ মে ১৬২৮) রবিবার আমির হিসেবে মক্কায় প্রবেশ করেন।    ইয়েমেনের গভর্নর কানসুহ পাশার নির্দেশে তাকে ৫ সফর ১০৩৯ হিজরি রবিবার রাতের ৫ম প্রহরে (২২ সেপ্টেম্বর ১৬২৯ খ্রিষ্টাব্দের শনিবার রাত ১০-১১ টার দিকে) হত্যা করা হয়।     তথ্যসূত্র    গ্রন্থপঞ্জি            বিষয়শ্রেণী:১৭শ শতাব্দীর আরব ব্যক্তি বিষয়শ্রেণী:১৬২৯-এ মৃত্যু বিষয়শ্রেণী:মক্কার শরিফ
তেজস্বিন শঙ্কর (জন্ম ২১শে ডিসেম্বর ১৯৯৮) একজন ভারতীয় ক্রীড়াবিদ যিনি প্রতিদ্বন্দ্বিতা করেন হাই জাম্প ইভেন্টে।তিনি ভারতের জাতীয় রেকর্ডের অধিকারী যা তিনি ২০১৮-৪ এপ্রিল মাসে ২।২৯ মিটার লাফ দিয়ে অর্জন করেন।   ব্যক্তিগত জীবন  শঙ্কর জন্মগ্রহণ করেন ১৯৯৮ সালের ২১শে ডিসেম্বর দক্ষিণ দিল্লির সাকেত অঞ্চলের একটি তামিল পরিবার। তিনি পড়াশোনা করেছেন নতুন দিল্লির সরদার প্যাটেল বিদ্যালয় থেকে, যেখানে তিনি অষ্টম শ্রেণী পর্যন্ত ক্রিকেট খেলতেন; সেখানেই তার শারীরিক শিক্ষার শিক্ষকের প্রস্তাবে তিনি হাই জাম্প শুরু করেন। তিনি শীঘ্রই ইন্টার-স্কুল অ্যাথলেটিক্স ইভেন্টে পদক জয় শুরু করেন। তার বাবা, একজন আইনজীবী, ২০১৪ সালে রক্তের ক্যান্সার আক্রান্ত হয়ে মারা যান।  শঙ্কর কানসাস স্টেট ইউনিভার্সিটি থেকে চার বছরের একটি অ্যাথলেটিক্স বৃত্তি লাভ করেন ২০১৭ সালে এবং সেখানে তিনি ব্যবসা প্রশাসন নিয়ে পড়াশোনা শুরু করেন।   কর্মজীবন  শংকর আপিয়া তে আয়োজিত ২০১৫ কমনওয়েলথ যুব গেমসের ২।১৪ মিটার লাফিয়ে নতুন একটি গেম রেকর্ড স্থাপন করেন এবং স্বর্ণ পদক জয় করেন। তিনি গুয়াহাটি তে আয়োজিত ২০১৬ দক্ষিণ এশিয়ান গেমস ২.১৭ মিটার লাফিয়ে রৌপ্য পদক জয় করেন। কুঁচকি আঘাতের কারণে, এশিয়ান জুনিয়র চ্যাম্পিয়নশিপে ষষ্ঠ স্থান অধিকার করেন এবং ২০১৬র বিশ্ব জুনিয়র চ্যাম্পিয়নশিপে অংশগ্রহণ করতে পারেননি  ২০১৬-র নভেম্বরে কোয়েম্বাটুর-এ আয়োজিত জাতীয় জুনিয়র চ্যাম্পিয়নশিপে ১২ বছরের পুরানো জাতীয় রেকর্ড ২.২৫ মিটার ভেঙে ১৭ বছর বয়সী শঙ্কর ২।২৬ মিটার লাফ দিয়ে নতুন জাতীয় রেকর্ড স্থাপন করেন এবং আলোড়ন সৃষ্টি করেন। সেই বছরে তিনি ছিলেন বিশ্বের আইএএএফ জুনিয়র হাই জাম্পারদের মধ্যে তৃতীয় সেরা। তিনি ২০১৭ সালে স্লিপ ডিস্ক সংক্রান্ত অসুস্থতার জন্যে ছয় মাসের জন্য শয্যাশায়ী হয়ে পড়েন।  ২০১৮র জানুয়ারিতে, শঙ্কর ২.১৮ মিটার লাফিয়ে হরিশংকর রায়-এর ইন্ডোর জাতীয় রেকর্ড ভেঙে দেন এবং সেই মাসেই আরো এক সেন্টিমিটার বেশি লাফিয়ে রেকর্ডের উন্নতিসাধন করেন।ফেব্রুয়ারি মাসে তিনি আমেস-এ আয়োজিত বিগ ১২ ইন্ডোর আথলেটিক্স চ্যাম্পিয়নশিপে আরও উন্নত করেন তার রেকর্ড ২.২৮ মিটার লাফিয়ে। কমনওয়েলথ গেমস ইংল্যান্ডের বার্মিংহ্যামে আয়োজিত ২০২২ কমনওয়েলথ গেমসে ২.২২মিটার লাফিয়ে তিনি ব্রোঞ্জ পদক জিতে নেন।   তথ্যসূত্র    বহিঃসংযোগ   বিষয়শ্রেণী:জীবিত ব্যক্তি বিষয়শ্রেণী:১৯৯৮-এ জন্ম বিষয়শ্রেণী:ভারতীয় পুরুষ উচ্চ লম্ফবিদ বিষয়শ্রেণী:২০১৮ কমনওয়েলথ গেমসের মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:কমনওয়েলথ গেমসে ব্রোঞ্জপদক বিজয়ী ভারতীয় বিষয়শ্রেণী:কমনওয়েলথ গেমসের অ্যাথলেটিক্সে পদক বিজয়ী বিষয়শ্রেণী:দক্ষিণ এশীয় গেমসে রৌপ্যপদক বিজয়ী ভারতীয় বিষয়শ্রেণী:দক্ষিণ এশীয় গেমসে মল্লক্রীড়ায় পদক বিজয়ী বিষয়শ্রেণী:২০২২ এশিয়ান গেমসের পদক বিজয়ী
এদুয়ার তেরিয়ো (, ; জন্ম: ১৬ ফেব্রুয়ারি ২০০৩) হলেন একজন কানাডীয় পেশাদার ফ্রিস্টাইল স্কিয়ার। তিনি বিভিন্ন আন্তর্জাতিক প্রতিযোগিতায় ফ্রিস্টাইল স্কিইংয়ের বিগ এয়ার এবং স্লোপস্টাইল বিভাগে কানাডার প্রতিনিধি হিসেবে প্রতিদ্বন্দ্বিতা করে থাকেন।  তেরিয়ো কানাডার হয়ে ২০১৮ এবং ২০২২ শীতকালীন অলিম্পিকে অংশগ্রহণ করেছেন।  প্রারম্ভিক জীবন এদুয়ার তেরিয়ো ২০০৩ সালের ১৬ই ফেব্রুয়ারি তারিখে কানাডার কুইবেকে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন তেরিয়ো কানাডার প্রতিনিধি হিসেবে ২০২২ শীতকালীন অলিম্পিকে সর্বমোট ২টি প্রতিযোগিতায় অংশগ্রহণ করেছেন।  তিনি ফ্রিস্টাইল স্কিইংয়ে পুরুষদের বিগ এয়ার প্রতিযোগিতায় অংশগ্রহণ করেছিলেন। প্রতিযোগিতাটির বাছাইপর্বে তিনি সর্বমোট ১৬৮.০০ পয়েন্ট নিয়ে ত্রয়োদশ স্থান অধিকার করে বাছাইপর্ব থেকেই বিদায় নিয়েছিলেন।  অন্যদিকে তিনি ফ্রিস্টাইল স্কিইংয়ে পুরুষদের স্লোপস্টাইল প্রতিযোগিতায়ও অংশগ্রহণ করেছিলেন। উক্ত প্রতিযোগিতাটির বাছাইপর্বের দুই রানের সমাপ্তিতে তিনি সর্বোচ্চ ৭০.৪০ পয়েন্ট নিয়ে ত্রয়োদশ স্থান অধিকার করে বাছাইপর্ব থেকেই বিদায় নিয়েছিলেন।  তথ্যসূত্র  বহিঃসংযোগ     বিষয়শ্রেণী:২০০৩-এ জন্ম বিষয়শ্রেণী:জীবিত ব্যক্তি বিষয়শ্রেণী:কানাডীয় পুরুষ ফ্রিস্টাইল স্কিয়ার বিষয়শ্রেণী:কানাডার অলিম্পিক ফ্রিস্টাইল স্কিয়ার বিষয়শ্রেণী:২০২২ শীতকালীন অলিম্পিকের ফ্রিস্টাইল স্কিয়ার বিষয়শ্রেণী:২১শ শতাব্দীর কানাডীয় পুরুষ ক্রীড়াবিদ
লুনা ৬, বা লুনা ই-৬ নং. ৭ (ওয়াইই-৬ সিরিজ) হলো লুনা কর্মসূচির অংশ হিসাবে চন্দ্র অবতরণের উদ্দেশ্য সোভিয়েত ইউনিয়ন কর্তৃক প্রেরিত একটি নভোযান। চন্দ্রে অবতরণের উদ্দেশ্যে প্রেরিত হলেও এটি পথ সংশোধনের ভুলে তার লক্ষ্য পূরণে ব্যর্থ হয় এবং চন্দ্রকে  দূর দিয়ে অতিক্রম করে।   উড্ডয়ন  বাইকোনুর কসমোড্রোম সাইট ১/৫ থেকে একটি মলোনিয়া-এম বাহক রকেটের মাধ্যমে লুনা ৬ নভোযানটি উৎক্ষেপণ করা হয়। ১৯৬৫ সালের ৮ জুন তারিখে ০৭:৪০ ইউটিসি-তে এর উৎক্ষেপণ কার্য সম্পন্ন হয়। ব্লক এল লুনা ৬-কে একটি সৌরজাগতিক কক্ষপথের দিকে ঠেলে দেয়ার আগে মহাকাশযানটি এবং উপরের ব্লক এল স্তরটি একটি নিম্ন পৃথিবী স্থানিক কক্ষপথে প্রবেশ করে।   ব্যর্থতা  ৯ জুন তারিখে একটি ইঞ্জিনের সমস্যার সূত্রপাত ঘটে এবং তার ফলে নির্দিষ্ট কক্ষপথের পরিবর্তে এটি ভিন্ন পথে অতিক্রম করতে থাকে।   তথ্যসূত্র    বহিঃসংযোগ    Zarya - লুনা কর্মসূচির কালপঞ্জী।   বিষয়শ্রেণী:লুনা কর্মসূচি
তহুরা খাতুন একজন বাংলাদেশী নারী ফুটবল খেলোয়াড়, যিনি বসুন্ধরা কিংস মহিলা দলের এবং বাংলাদেশ মহিলা জাতীয় ফুটবল দলের হয়ে ফরোয়ার্ড হিসাবে খেলেন।। এছাড়াও, তিনি বাংলাদেশ অনূর্ধ্ব-১৯ এবং বাংলাদেশ অনূর্ধ্ব-১৬ দলের হয়েও খেলেছেন।https://m.bdnews24.com/en/detail/sport/1478213 ?http://m.theindependentbd.com/home/printnews/143831http://www.dhakatribune.com/sport/football/2016/09/02/meet-our-supergirls/  আর্ন্তজাতিক গোল অ১৫  #  তারিখ  ভেন্যু  প্রতিপক্ষ   স্কোর  ফলাফল  প্রতিযোগিতা ১.  ১৭ ডিসেম্বর ২০১৬  বীর শ্রেষ্ঠ শহীদ সিপাহী মোস্তফা কামাল স্টেডিয়াম, ঢাকা  নেপাল অ-১৫   ৩–০ ৬–০  ২০১৭ সাফ অনূর্ধ্ব-১৫ মহিলা চ্যাম্পিয়নশিপ ২.  ৫–০ ৩.  ৬–০ ৪.  ৩০ মার্চ ২০১৮  হংকং  মালয়েশিয়া অ-১৫   ২–০ ১০–১  জকি সিজিআই যুব ফুটবল টুর্নামেন্ট ৫.  ৬–০ ৬.  ৩১ মার্চ ২০১৮  হংকং  ইরান অ-১৫   ১–০ ৮–১  জকি সিজিআই যুব ফুটবল টুর্নামেন্ট ৭.  ২–০ ৮.  ৩–০ ৯.  ১ এপ্রিল ২০১৮  হংকং  হংকং অ-১৫   ১–০ ৬–০  জকি সিজিআই যুব ফুটবল টুর্নামেন্ট ১০.  ৩–০ ১১.  ৬–০  অ-১৬  #  তারিখ  ভেন্যু  প্রতিপক্ষ  স্কোর	  ফলাফল  প্রতিযোগিতা  ২৭ আগস্ট ২০১৬  বঙ্গবন্ধু জাতীয় স্টেডিয়াম, ঢাকা  ইরান অ-১৬      ২০১৭ এএফসি অনূর্ধ্ব-১৬ মহিলা চ্যাম্পিয়নশিপ বাছাইপর্ব  ৫ সেপ্টেম্বর ২০১৬  বঙ্গবন্ধু জাতীয় স্টেডিয়াম, ঢাকা  ইউএই অ-১৬      ২০১৭ এএফসি অনূর্ধ্ব-১৬ মহিলা চ্যাম্পিয়নশিপ বাছাইপর্ব  পুরস্কার স্বতন্ত্র  বঙ্গমাতা বেগম ফজিলাতুন্নেছা মুজিব গোল্ড কাপ প্রাইমারী স্কুল ফুটবল টুর্নামেন্ট ঢাকা বিভাগের সেরা খেলোয়াড় : ২০১১  এএফসি অ-১৪ নারী 'আঞ্চলিক (দক্ষিণ ও কেন্দ্রীয়) চ্যাম্পিয়নশিপ সর্বোচচ গোলদাতা : ২০১৬  জকি সিজিআই যুব ফুটবল টুর্নামেন্ট সর্বোচ্চ গোলদাতা : ২০১৮  তথ্যসূত্র  বিষয়শ্রেণী:২০০৩-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী নারী ফুটবলার বিষয়শ্রেণী:বাংলাদেশের আন্তর্জাতিক নারী ফুটবলার বিষয়শ্রেণী:বসুন্ধরা কিংস নারী দলের ফুটবলার বিষয়শ্রেণী:ময়মনসিংহ জেলার ব্যক্তি বিষয়শ্রেণী:বসুন্ধরা কিংসের ফুটবলার বিষয়শ্রেণী:নারী ফুটবল ফরোয়ার্ড বিষয়শ্রেণী:২১শ শতাব্দীর বাংলাদেশী নারী ক্রীড়াবিদ
বীরস্বামী পারমল (জন্ম: ১১ আগস্ট, ১৯৮৯) গায়ানার বারবাইস এলাকায় জন্মগ্রহণকারী ওয়েস্ট ইন্ডিজের আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য তিনি। পাশাপাশি ওয়েস্ট ইন্ডিজের আঞ্চলিক ক্রিকেট প্রতিযোগিতায় গায়ানা দলের পক্ষে খেলছেন। দলে তিনি মূলতঃ বোলার হিসেবে দায়িত্ব পালন করে থাকেন।   প্রারম্ভিক জীবন  ২০০২ সাল থেকে ক্লাব ক্রিকেটে আলবিওন কম্যুনিটি সেন্টার ক্রিকেট ক্লাবে খেলছেন। ২০০৬-০৭ মৌসুমে প্রথম-শ্রেণীর চারদিনের আঞ্চলিক প্রতিযোগিতা হিসেবে ক্যারিব বিয়ার সিরিজে গায়ানার প্রতিনিধিত্ব করেন। প্রতিপক্ষ উইন্ডওয়ার্ড আইল্যান্ডসের বিপক্ষে অভিষিক্ত প্রথম-শ্রেণীর ক্রিকেটে চার উইকেট পান তিনি। এছাড়াও, কেএফসি কাপে জামাইকার বিপক্ষে পাঁচ-উইকেট পান। এর দুই বছর পর ২৩.৯৩ গড়ে ৩২ উইকেট নিয়ে সকলের নজর কাড়েন। এছাড়াও, ২০১১-১২ মৌসুমে ২২.০৫ গড়ে ৩৭ উইকেট পান। ২০১২ সালে সফরকারী ভারত এ দলের বিপক্ষে ওয়েস্ট ইন্ডিজ এ দলের অধিনায়কত্ব করেন।   খেলোয়াড়ী জীবন  ২০০২ সাল থেকে প্রথম-শ্রেণীর ক্রিকেটে হাতেখড়ি হলেও ১০ বছর পর টেস্টে অংশগ্রহণের সুযোগ পান পারমল। ঘরোয়া ক্রিকেটে দূর্দান্ত ক্রীড়াশৈলী প্রদর্শনের ফলে বাংলাদেশ সফরে সুনীল নারাইনের সাথে দলের দ্বিতীয় স্পিনার হিসেবে দলে অন্তর্ভুক্তি ঘটে। ১৩ নভেম্বর, ২০১২ তারিখে ঢাকার শের-ই-বাংলা জাতীয় স্টেডিয়ামে বাংলাদেশের বিপক্ষে অনুষ্ঠিত ১ম টেস্টে তার অভিষেক ঘটে। ঐ টেস্টে তিনি চার উইকেট তুলে নিয়ে ওয়েস্ট ইন্ডিজের ৭৭ রানের জয়ে ভূমিকা রাখেন। একই দলের বিপক্ষে ৫ ডিসেম্বর, ২০১২ তারিখে অনুষ্ঠিত ৩য় ওডিআইয়ে তার অভিষেক ঘটেছিল।   তথ্যসূত্র    আরও দেখুন   সুনীল নারাইন  ওয়েস্ট ইন্ডিজ ক্রিকেট দল  ২০১২-১৩ ওয়েস্ট ইন্ডিজ ক্রিকেট দলের বাংলাদেশ সফর   বহিঃসংযোগ       বিষয়শ্রেণী:ওয়েস্ট ইন্ডিয়ান ক্রিকেটার বিষয়শ্রেণী:১৯৮৯-এ জন্ম বিষয়শ্রেণী:জীবিত ব্যক্তি বিষয়শ্রেণী:গায়ানার ক্রিকেটার বিষয়শ্রেণী:ওয়েস্ট ইন্ডিজের টেস্ট ক্রিকেটার বিষয়শ্রেণী:ওয়েস্ট ইন্ডিজের একদিনের আন্তর্জাতিক ক্রিকেটার বিষয়শ্রেণী:গায়ানা আমাজন ওয়ারিয়র্সের ক্রিকেটার বিষয়শ্রেণী:ওয়েস্ট ইন্ডিজের টুয়েন্টি২০ আন্তর্জাতিক ক্রিকেটার বিষয়শ্রেণী:গায়ানি ক্রিকেটার বিষয়শ্রেণী:ইন্দো-গায়ানীয় ব্যক্তি বিষয়শ্রেণী:ভারতীয় বংশোদ্ভূত ক্রীড়াবিদ বিষয়শ্রেণী:সেন্ট কিট্‌স ও নেভিস প্যাট্রিয়টসের ক্রিকেটার
টর্নেডো|right|thumb  ...যে মার্কিন যুক্তরাষ্ট্রে হওয়া সাধারণ টর্নেডোগুলো প্রায় ৫০০ফুট (১৫০মি) উঁচু, এবং ৫ মাইল (৮ কিমি) পর্যন্ত বিস্তৃত?  ...যে ধূলিঝড় প্রচুর পরিমাণে ধূলিকণা বহন করতে পারে, এতটাই ধূলিকণা বহন করে যে একটির সামনের প্রান্তটি ১.৬ কিমি (১ মাইল) উচ্চ ধুলোর শক্ত প্রাচীর তৈরি করতে পারে?  ...যে বিশ্ব মহাসাগরের আয়তন ৩৬১ মিলিয়ন বর্গকিলোমিটার, এবং এর আয়তন প্রায় ১.৩ বিলিয়ন ঘনকিলোমিটার, এবং এর গড় গভীরতা প্রায় ৩৭৯০ মিটার?  ... যে পৃথিবীর বায়ুমণ্ডলের তিন চতুর্থাংশ ট্রপোস্ফিয়ারের মধ্যে রয়েছে এবং এই স্তরটির গভীরতা নিরক্ষরেখায় ১৭ কিমি এবং মেরুতে ৭ কিমি?  ... যে মারিয়ানা ট্রেঞ্চ সমুদ্রের গভীরতম বিন্দু?
ফিরে দেখা ২০২৩ সালের একটি বাংলাদেশী মুক্তিযুদ্ধভিত্তি চলচ্চিত্র। এটি চিত্রনায়িকা রোজিনা পরিচালিত প্রথম চলচ্চিত্র। চলচ্চিত্রে প্রধান চরিত্রে অভিনয় করেছেন রোজিনা, ইলিয়াস কাঞ্চন, নিরব ও অর্চিতা স্পর্শিয়া। এই চলচ্চিত্রের মাধ্যমে ১৪ বছর পর রোজিনার বিপরীতে ইলিয়াস কাঞ্চন অভিনয় করছেন।   নির্মাণ  চলচ্চিত্রটি ২০১৯-২০ অর্থবছরে ৫০ লাখ টাকা সরকারি অনুদান পেয়ে নির্মিত হয়েছে। এর বেশিভাগ দৃশ্য রাজবাড়ীতে গ্রহণ করা হয়েছে।   অভিনয়শিল্পী  রোজিনা  ইলিয়াস কাঞ্চন  নিরব হোসেন  অর্চিতা স্পর্শিয়া  মাহামুদুল ইসলাম মিঠু   মুক্তি  ২০২৩ সালের ১৬ জুন বাংলাদেশের ২২টি প্রেক্ষাগৃহে মুক্তি পায়।   তথ্যসূত্র    বহিঃসংযোগ      বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:২০২০-এর দশকের বাংলা ভাষার চলচ্চিত্র বিষয়শ্রেণী:বাংলাদেশের স্বাধীনতা যুদ্ধের চলচ্চিত্র বিষয়শ্রেণী:১৯৭০-এর দশকের পটভূমিতে চলচ্চিত্র বিষয়শ্রেণী:বাংলাদেশী যুদ্ধভিত্তিক নাট্য চলচ্চিত্র
জাতিসংঘ নিরাপত্তা পরিষদের নিয়মপত্র ১৯৬০  ১৩২৫ (২০০০), ১৬১২ (২০০৫), ১৬৭৪ (২০০৬), ১৮২০ (২০০৮), ১৮৮২ (২০০৯), ১৮৮৮ (২০০৯), ১৮৮৯ (২০০৯) এবং ১৮৯৪ (২০০৯) রেজুলেশন প্রত্যাহার পর ২০১০ সালের ১৬ই ডিসেম্বর সর্বসম্মতিক্রমে গৃহীত হয়, কাউন্সিল সশস্ত্র সংঘর্ষের সময় যৌন সহিংসতার নিদর্শন সন্দেহভাজন পক্ষগুলির কাছে তথ্য সরবরাহ করার জন্য অনুরোধ করেছিল।  প্রস্তাবটি ৬০ টি দেশ দ্বারা পৃষ্ঠপোষকতা করা হয়েছিল। হিউম্যান রাইটস ওয়াচ কর্তৃক এটি গ্রহণের প্রশংসা করা হয়েছিল, যা এটিকে "এই ভয়াবহ চর্চা বন্ধের দিকে একটি অসাধারণ পদক্ষেপ" বলে অভিহিত করেছিল।   পর্যবেক্ষণ  প্রস্তাবের প্রস্তাবনায় কাউন্সিল সশস্ত্র সংঘাতে যৌন সহিংসতা, বিশেষ করে নারী ও শিশুদের বিরুদ্ধে ধীর অগ্রগতিতে উদ্বেগ প্রকাশ করেছে। তাছাড়া, দ্বন্দ্ব ও নিন্দার সাথে জড়িত সকল পক্ষকে আহ্বান করা সত্ত্বেও, এই ধরনের কাজগুলি ঘটতে থাকে। এটি সমস্ত রাষ্ট্রকে আন্তর্জাতিক আইন মেনে চলার জন্য এবং নেতাদের যৌন সহিংসতা রোধ, দায়মুক্তি মোকাবেলা ও দায়বদ্ধতা বজায় রাখার প্রতিশ্রুতি প্রদর্শন করার জন্য স্মরণ করিয়ে দেয়, কারণ নিষ্ক্রিয়তা ভুল বার্তা পাঠাবে। যুদ্ধাপরাধ ও গণহত্যার অপরাধীদের বিচারের মুখোমুখি হতে হয়েছিল, তাদের রাষ্ট্রের প্রাথমিক দায়িত্বকে তাদের ভূখণ্ডের মধ্যে মানুষের মানবাধিকারকে সম্মান ও নিশ্চিত করার উপর জোর দেওয়া হয়েছিল।  রেজোলিউশনে উল্লেখ করা হয়েছে যে, সমাজকে সংঘাত থেকে পুনরুদ্ধার করতে হলে দায়মুক্তির অবসান অপরিহার্য ছিল, এবং এই ক্ষেত্রে স্বাস্থ্যসেবা, মনোসামাজিক সহায়তা, আইনি সহায়তা ও প্রতিবন্ধী ব্যক্তিদের চাহিদাগুলির জন্য আরও ভাল প্রবেশাধিকার প্রয়োজন। কাউন্সিল আন্তর্জাতিক অপরাধ আদালতের রোম সংবিধানে যৌন অপরাধের সংখ্যা স্মরণ করে। এটি শান্তিরক্ষা মিশনে এই সমস্যা সমাধানে প্রচেষ্টাকে স্বাগত জানায়, যার মধ্যে যৌন সহিংসতা মোকাবেলা এবং বেসামরিক ও সামরিক কার্যক্রমে মহিলাদের ভূমিকা প্রচার করে।   ভূমিকা  কাউন্সিল সশস্ত্র সংঘর্ষের পরিস্থিতিতে বেসামরিক জনগোষ্ঠীর বিরুদ্ধে যৌন নির্যাতনের ব্যাপক ও পদ্ধতিগত ব্যবহারের নিন্দা জানায় এবং এর বিরুদ্ধে লড়াইয়ের পদক্ষেপ গ্রহণ আন্তর্জাতিক শান্তি ও নিরাপত্তা রক্ষায় অবদান রাখার কথা বলে। এতে সকল ধরনের যৌন সহিংসতা বন্ধের আহ্বান জানানো হয়েছে। মহাসচিবকে ধর্ষণ বা অন্যান্য যৌন সহিংসতার জন্য দায়ী সন্দেহভাজন দলগুলোর তথ্য অন্তর্ভুক্ত করতে বলা হয়, যা কাউন্সিল দলগুলোর সঙ্গে যুক্ত হতে বা তাদের বিরুদ্ধে ব্যবস্থা নিতে ব্যবহার করবে। তালিকাটি জনসম্মুখে প্রকাশ করা হবে।  তথ্যসূত্র  বিষয়শ্রেণী:২০১০-এর জাতিসংঘ নিরাপত্তা পরিষদের প্রস্তাব বিষয়শ্রেণী:নারীর অধিকারের উপকরণ
ফ্রেম|কার্বন-ডাই-অক্সাইড বন্ধন, কেন্দ্রের কার্বন পরমাণু ৮ টি ইলেকট্রন দিয়ে বেষ্টিত যা সাধারণ অণুর অষ্টক নিয়ম মেনে চলে। অষ্টক নিয়ম অনুসারে পরমাণুসমূহ একে অপরের সাথে এমনভাবে সংযুক্ত হতে চায় যাতে তাদের প্রতিটির সর্ববহিস্থ যোজ্যতা স্তরে আটটি ইলেকট্রন থাকে।  যেমনঃ-উদাহরণ হিসেবে বলা যেতে পারে আয়নিক বন্ধন যা জোড় পরমাণুর মধ্যে একটি সাধারণ ধর্ম, সেখানে এই আয়নিক বন্ধন গঠন করে এরকম একটি নিম্ন বৈদ্যুতিন কার্যকারিতার ধাতু (যেমন সোডিয়াম) এবং দ্বিতীয়টি উচ্চ ইলেক্টোম্যাগনেটিক কার্যকরিতার ধাতু (যেমন ক্লোরিন) এরা বন্ধন গঠন করে অধাতু হিসেবে।  একটি ক্লোরিন পরমাণুর তৃতীয় এবং বাইরের ইলেক্ট্রন শেলের মধ্যে সাতটি ইলেক্ট্রন থাকে, প্রথম এবং দ্বিতীয় শেল যথাক্রমে দুটি এবং আটটি ইলেক্ট্রন দ্বারা ভরা হয়।  ক্লোরিনের প্রথম বৈদ্যুতিন সত্ত্বা (ক্লোরিন যখন ক্লোরিন তৈরির জন্য একটি ইলেকট্রন অর্জন করে তখন শক্তি নির্গত হয়)তখন নির্গত শক্তির পরিমাণ হলো 349 kg/m[1]  হাইপোথেটিকাল দ্বিতীয় বন্ধনটি গঠনের জন্য দ্বিতীয় ইলেকট্রন যুক্ত করতে যে শক্তি প্রয়োজন হয় যা রাসায়নিক বন্ধন গঠনের মাধ্যমে পুনরুদ্ধার করা যায় না।  ফলে ক্লোরিন খুব ঘনভাবে সন্নিনিবিষ্ট যৌগ তৈরি করে যেখানে এর বাইরের কক্ষপথে আটটি ইলেক্ট্রন রয়েছে (সম্পূর্ণ অক্টেট), ক্লোর মতো −  একটি সোডিয়াম পরমাণুর বাইরেরতম ইলেকট্রন শেলের মধ্যে একটি একক ইলেকট্রন থাকে, প্রথম এবং দ্বিতীয় শেলগুলি যথাক্রমে দুটি এবং আটটি ইলেক্ট্রন দিয়ে পূর্ণ থাকে। ফলে এই বাহ্যিক ইলেক্ট্রনটি অপসারণ করতে কেবল প্রথম আয়নায়ন শক্তি প্রয়োজন যার পরিমাণ প্রায় +495.8 kg/m,হিসেবে খুবই অল্প পরিমাণ শক্তি।  বিপরীতে, দ্বিতীয় ইলেকট্রন গভীর দ্বিতীয় ইলেকট্রন শেলের মধ্যে থাকে এবং এই ইলেক্ট্রনটি অপসারণের জন্য প্রয়োজনীয় দ্বিতীয় আয়নায়ন শক্তিটি আরও বড়: প্রায়+4562 kg/mole [২]  সুতরাং, সোডিয়াম বেশিরভাগ ক্ষেত্রে একটি যৌগ তৈরি করবে যেখানে এটি একটি একক ইলেকট্রন হারিয়েছে এবং সর্বশেষ কক্ষপথে আটটি ইলেক্ট্রন থাকবে।  সোডিয়াম পরমাণু থেকে ক্লোরিন পরমাণুতে ইলেক্ট্রন স্থানান্তর করার জন্য প্রয়োজনীয় শক্তি (সোডিয়ামের 1 ম আয়নীকরণ শক্তির পার্থক্য এবং ক্লোরিনের বৈদ্যুতিন সংযোগ) খুবই অল্প: +495.8 - 349 = +147 kg/mole মাত্র।  এই শক্তি সহজেই সোডিয়াম ক্লোরাইডের ল্যাটিক্স শক্তি দ্বারা প্রতিস্থাপিত করা হয় যার পরিমাণ হলো: −783 kg/mole [1। [3]  এটি এই ক্ষেত্রে অকটেট নিয়মের ব্যাখ্যা সম্পূর্ণ করে।   তথ্যসূত্র   বিষয়শ্রেণী:রাসায়নিক বন্ধন
১০ পদাতিক ডিভিশন হচ্ছে বাংলাদেশ সেনাবাহিনীর একটি দল। এটি বাংলাদেশের কক্সবাজারে অবস্থিত। চট্টগ্রাম বিভাগের দুটি ডিভিশনের মধ্যে এটি অন্যতম। বাংলাদেশের সামরিক বাহিনীর ফোর্সেস গোল ২০৩০-এর উন্নয়ন লক্ষ্যমাত্রার অংশ হিসেবে এটি গঠন করা হয়েছিল।   ইতিহাস চট্টগ্রাম বিভাগের জাতিগত এবং ধর্মীয় দ্বন্ধের ইতিহাস রয়েছে। এই সমস্যার সমাধান করতে এবং এই এলাকার সীমান্ত এলাকায় সেনাবাহিনীর সক্ষমতা বাড়ানো আবশ্যক হয়ে পড়েছিল। এই লক্ষকে সামনে রেখে এই অঞ্চলে একটি পদাতিক ডিভিশন গঠন করা হয়। এটা বাংলাদেশের সামরিক বাহিনীর ফোর্সেস গোল ২০৩০-এর একটি অংশ ছিল।  ১৪ এপ্রিল ২০১৪ সালে প্রধানমন্ত্রী শেখ হাসিনা রামুতে একটি নতুন সেনানিবাসের অনুমোদন দেন।  ১ মার্চ ২০১৫-এ প্রধানমন্ত্রী শেখ হাসিনা এই সেনানিবাসের পতাকা উত্তোলন করে এর অধীনে আনুষ্ঠানিকভাবে ১০ পদাতিক ডিভিশন এবং  ব্রিগেড ও রেজিমেন্ট প্রতিষ্ঠা ঘোষণা করেন।  ২টি পদাতিক ব্রিগেড সহ সাতটি ইউনিটের পতাকা ২০১৬ সালের ১০ মার্চ উত্তোলন করা হয়। ৯ ফেব্রুয়ারি ২০১৭ সালে, নবগঠিত সাতটি ইউনিটের পতাকা-উত্তোলন অনুষ্ঠান উদ্‌যাপন করা হয়।   গঠন এই ডিভিশনের অধীনে দুটি পদাতিক ব্রিগেড, একটি আর্টিলারি ব্রিগেড, ৫টি পদাতিক রেজিমেন্ট, তিনটি আর্টিলারি রেজিমেন্ট, একটি প্রকৌশলী ব্যাটালিয়ন এবং এসএসডি রামু ও একটি মাঠপর্যায়ের কর্মশালা ইউনিট সহ আরো অন্যান্য ইউনিট নিযুক্ত। মেজর জেনারেল ফখরুল আহসান হলেন এই ডিভিশনের বর্তমান কম্যান্ডার।  যুদ্ধা সৈনিক   আর্টিলারি রেজিমেন্ট   ১০ আর্টিলারি ব্রিগেড  ২৩ ফিল্ড রেজিমেন্ট আর্টিলারি  ৪০ ফিল্ড রেজিমেন্ট আর্টিলারি  ৪১ মধ্যম রেজিমেন্ট আর্টিলারি  পদাতিক:  ২ পদাতিক ব্রিগেড  ৯৭ পদাতিক ব্রিগেড  ১৬ অশ্বারোহী ইউনিট  ৮ ইস্ট বেঙ্গল রেজিমেন্ট  ২৪ পদাতিক ব্যাটালিয়ন   ৬০ ইস্ট বেঙ্গল রেজিমেন্ট  ৩৬ বাংলাদেশ ইনফেন্ট্রি রেজিমেন্ট  ৩৭ বাংলাদেশ ইনফেন্ট্রি রেজিমেন্ট  ৩৮ বাংলাদেশ ইনফেন্ট্রি রেজিমেন্ট  ৩৯ বাংলাদেশ ইনফেন্ট্রি রেজিমেন্ট  কমব্যাট সাপোর্ট    কামান দল   ৫০৯ ডিভিশন অরডেন্স কোম্পানি  ১০ ইন্ডিপেনডেন্ট এমিউনিশন প্লাটুন  ক্রোপস অফ সিগন্যাল (Sig)   ৯ সিগন্যাল ব্যাটালিয়ন  সামরিক প্রকৌশলী  ৪ প্রকৌশলী ব্যাটালিয়ন  তথ্যসূত্র  বিষয়শ্রেণী:বাংলাদেশ সেনাবাহিনীর পদাতিক ডিভিশন বিষয়শ্রেণী:২০১৫-এ প্রতিষ্ঠিত সামরিক ইউনিট এবং দল
সাচার উচ্চ বিদ্যালয় চাঁদপুর জেলার কচুয়া উপজেলার ঢাকা-কচুয়া মহাসড়কের সাচার বাজারের পার্শ্বে মনোরম পরিবেশে অবস্থিত। বর্তমানে ৩টি পাকা ও ২টি সেমিপাকা ভবনে পাঠদান  এবং ছাত্রদের থাকার জন্য  একটি ছাত্রাবাস রয়েছে। এটি চাঁদপুর জেলার প্রাচীনতম একটি বিদ্যাপিঠ।  প্রতিষ্ঠাকাল  বিদ্যালয়টি ১৯১৬ সালের পহেলা জানুয়ারী প্রতিষ্ঠা লাভ করে।   ইতিহাস তৎকালীন সাচার এলাকার কয়েকজন শিক্ষানুরাগী জমিদার শ্রেণির লোকদের সম্মিলিত প্রচেষ্টায় গড়ে ওঠে। স্কুলের প্রথম সম্পত্তিদাতা বায়েক গ্রামের জমিদার “মাইচ রায়”।  তার দান করা সম্পত্তির পরিমাণ ৬৮ শতক। বর্তমানে বিদ্যালয়ের সম্পত্তির পরিমাণ দুই একর ৫২ শতক। ১৯১৬ সালে বিদ্যালয়টির কার্যক্রম শরু হলেও ১৯১৭ সালে কলকাতা বিশ্ববিদ্যা্লয় থেকে স্বীকৃতি লাভ করে । ধীরে-ধীরে শিক্ষার আলো জ্বালিয়ে ১০২ বছরে পা দিলো  বিদ্যালয়টি । এটি ১৯৮৪ সালে এমপিও ভূক্ত করা হয়।  শিক্ষা ব্যবস্থা বিদ্যালয়টিতে ৬ষ্ঠ-১০ম শ্রেণী পর্যন্ত সাধারণ শিক্ষার পাশা-পাশি এস এস সি ভোকেশনাল শিক্ষা ব্যবস্থা চালু রয়েছে।  শিক্ষক ও কর্মকর্তা বিদ্যালয়টিতে বর্তমানে ৩২জন শিক্ষক-কর্মচারী রয়েছে। তার মধ্যে ১৯জন এমপিওভূক্ত শিক্ষক, ৬জন কর্মচারী ও ৭জন  খন্ডকালীন শিক্ষক রয়েছে।  ছাত্র-ছাত্রীর সংখ্যা( শ্রেণীভিত্তিক) বিদ্যালয়ে ৮৩৯ জন ছাত্র এবং ৯৮৮জন ছাত্রীসহ মোট শিক্ষার্থীর সংখ্যা ১৮২৭ জন ।  ৬ষ্ঠ শ্রেনীতে মোট ছাত্র-ছাত্রীর সংখ্যা ৫২৯জন। তার মধ্যে ২৫৮জন ছাত্র এবং ২৭১জন ছাত্রী। ৭ম শ্রেনীতে মোট ছাত্র-ছাত্রীর সংখ্যা ৪৩৪জন। তার মধ্যে ১৮৪ জন ছাত্র ও ২৫০জন ছাত্রী। ৮ম শ্রেনীতে ১৪০জন ছাত্র ও ১৯৮জন ছাত্রী ।৯ম শ্রেনীতে মোট ছাত্র-ছাত্রীর সংখ্যা ১৬৩ জন। তার মধ্যে ছাত্র সংখ্যা ৮৯জন ও ছাত্রী সংখ্যা ১০৪জন। ১০ শ্রেনীতে ৯১জন ছাত্র ও ৮৪জন ছাত্রীসহ মোট শিক্ষার্থী ১৭৫ জন। এছাড়া ভোকেশনালে মোট শিক্ষার্থী সংখ্যা ১৫৮জন। তার মধ্যে ছাত্র ৭৭জন ছাত্র এবং ৮১ জন ছাত্রী।।   তথ্যসূত্র   বিষয়শ্রেণী:চাঁদপুর জেলার বিদ্যালয়
হিংলো হল অজয় নদের একটি উপনদী যা ঝাড়খণ্ড থেকে উৎপন্ন হয়ে ভারতের পশ্চিমবঙ্গ রাজ্যের বীরভূম জেলায় অজয়ের সাথে মিলিত হয়েছে।   অববাহিকা  thumb|হিংলো নদী ঝাড়খণ্ড রাজ্যের সাঁওতাল পরগনার জামতাড়ার নিকটবর্তী পর্বতশ্রেণী হতে উৎপন্ন হয়ে হিংলো নদী প্রায় অজয় নদের সমান্তরালে বয়ে এসে বীরভূম জেলার ভানগড়ের কিছু পরেই পলাশডাঙা গ্রামের নিকট অজয় নদে পতিত হয়। এই নদী অববাহিকার মোট আয়তন ২০০৯ হেকটর (৪৯৬০ একর) সাধারণত বর্ষাকাল ছাড়া এতে জলের স্রোত থাকে না। এই নদীর তীরে হজরতপুর, ময়নাডল, জোফলাই ইত্যাদি প্রাচীন ও প্রসিদ্ধ গ্রামগুলি অবস্থিত।   সেচ ও বন্যা  অজয় নদ ও কোপাই নদীর মধ্যবর্তী অঞ্চলে হিংলোর ওপর বাঁধ নির্মিত হয়েছে। সেচকাজের জন্যে এই বাঁধ তৈরী হলেও পরিবেশবিদেরা দাবী করেন এই বাঁধ এতদাঞ্চলে বন্যা সৃষ্টির অন্যতম কারণ। হিংলো বাঁধের সহনক্ষমতা ১৭১০২০০০ কিউবিক মিটার। অপরিকল্পিত জল নিয়ন্ত্রণ, ত্রুটিপূর্ণ সেচ পরিকল্পনার কারণে তীব্র বৃষ্টিতে বাঁধের জল নিষ্কাশন করতে হয়। ফলত নদী অববাহিকার পার্শ্ববর্তী অঞ্চল বন্যার সম্মুখীন হয়। ১৯৭৮ সালে পশ্চিমবঙ্গের বৃহৎ বন্যাতে বীরভূম জেলার অনেকাংশ প্লাবিত হয়েছিল হিংলো নদী বাঁধ ভেঙে যাওয়ার দরুন।   তথ্যসূত্র   বিষয়শ্রেণী:ভারতের নদী বিষয়শ্রেণী:পশ্চিমবঙ্গের নদী বিষয়শ্রেণী:ঝাড়খণ্ডের নদী